Document ID: 31998D0740

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1998 για τροποποίηση της απόφασης 96/333/ΕΚ για την υγειονομική πιστοποίηση των δίθυρων μαλακίων, εχινόδερμων, χιτωνοφόρων και θαλάσσιων γαστερόποδων προελεύσεως τρίτων χωρών που δεν διέπονται από ειδική απόφαση [κοινοποιηθείσα υπό τον αριθμό Ε(1998) 4046] (Κείμενο που παρουσιάζει ενδιαφέρον για τον ΕΟΧ) (98/740/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά ζώντων δίθυρων μαλακίων (1), όπως τροποποιήθηκε τελευταία από την οδηγία 97/79/ΕΚ (2), και ιδίως το άρθρο 9,
Εκτιμώντας:
ότι η απόφαση 96/333/ΕΚ του Συμβουλίου, της 3ης Μαΐου 1996, για την υγειονομική πιστοποίηση των δίθυρων μαλακίων, εχινόδερμων, χιτωνοφόρων και θαλάσσιων ζώντων γαστερόποδων προελεύσεως τρίτων χωρών που δεν διέπονται ακόμη από την ειδική απόφαση (3), όπως τροποποιήθηκε από την απόφαση 97/589/ΕΚ (4), ισχύει έως τις 30 Ιουνίου 1998 7
ότι η απόφαση 97/20/ΕΚ της Επιτροπής (5), όπως τροποποιήθηκε από την απόφαση 98/572/ΕΚ (6), καταρτίζει τον κατάλογο των τρίτων χωρών που πληρούν τις προϋποθέσεις ισοτιμίας για τους όρους παραγωγής και διάθεσης σην αγορά των δίθυρων μαλακίων, των εχινόδερμων, των χιτωνόζωων και των θαλάσσιων ζώντων γαστερόποδων 7 ότι στο τμήμα ΙΙ του καταλόγου αυτού ταξινομούνται οι τρίτες χώρες που μπορούν να αποτελέσουν αντικείμενο προσωρινής απόφασης με βάση την απόφαση 95/408/ΕΚ του Συμβουλίου (7), όπως τροποποιήθηκε τελευταία από την απόφαση 98/603/ΕΚ (8) 7
ότι στην απόφαση 95/408/ΕΚ ορίζεται ότι ο κατάλογος αυτός ισχύει έως τις 31 Δεκεμβρίου 2000 7 ότι πρέπει, ως εκ τούτου, να τροποποιηθεί η ημερομηνία ισχύος της πιστοποίησης για να προσαρμοστεί στην ημερομηνία ισχύος των προσωρινών καταλόγων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 5 της απόφασης 96/333/ΕΚ, η φράση «και έως τις 31 Δεκεμβρίου 1998» αντικαθίσταται από τη φράση «και έως τις 31 Δεκεμβρίου 2000».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Δεκεμβρίου 1998.

Labels: 3
5
6